Maciac
Maciac (Massiac en francés) es una comuna auvernhata situada dins lo departament delh Cantal e la region d'Auvèrnhe-Ròse-Aups, ancianament d'Auvèrnhe.

Geografia

Perimètre delh territòri

Toponimia

Maciac 
Las fòrmas ancianas son Maticiaco, vèrs 560-675, vicaria de Maciago, en 933, vicaria Maciacensi, en 945 . La fòrma de 933 (o 953 per Dauzat e Rostaing), Maciago deviá èsser la fòrma orala alh sègle IX, davant que tombèsse -o final (Maciago > *Maciag > Maciac). La finala es per tots los toponimistas lo sufixe gallés -āco(n), latinizat generalament en -acum, mas i a pas acòrdi sobelh nom d'òme, mèstre de la proprietat antica qu'èra probablament Maciac. Dauzat e Rostaing prepausan lo nom crestian Matthaeus , los Féniés chausisson Macius e Jean-Pierre Chambon Maticius , latinizacion delh nom gallés Maticios. Totas las originas precedentas fòrçan a escriure Maciac pusleu que Massiac. Xavier Delamarre, que prepausa Maccios per de toponimes foneticament semblables, Massy (Essonne), Macé (Orne, Macey (Auba), Machy (Somme), Massieu, Massieux, Massac (Aude), Maçac, Massac, plaça pas Maciac dins la lista.

Saint-Victor 
Las fòrmas ancianas son Sanctus Victor, en 1185, Saint-Vitteur, en 1401, Sainct-Victour, en 1628, Sainct-Victort, en 1666, Sainct-Victourt, en 1667, Saint-Victor-près-Massiac, en 1784 . Lo nom d'aquel vialatge dispareissut èra Sant/Sent Victor ([-tur]).

Chabanas 
Las fòrmas ancianas son Villaige de Chabanes, en 1656, Chabans, en 1741, Chabanes, en 1861. Lo sens es « cabana, chabana », del latin capanna .

Buçac 
Las fòrmas ancianas son Buffar, en 1656, Bussac, en 1666, Bussat, en 1784 .
S'es pas un transferiment, Buçac es una anciana granda proprietat antica, qu'aviá per mestre Bucius (nom latin), amel sufixe -acum , latinizacion del sufixe gallés -āco(n).

Istòria 
En 1837, la comuna de Saint-Étienne (en francés) foguèt rapartida entre Maciac e Bonnac. La mesma annada, la comuna de Saint-Victor-aux-Chabannes (en francés) foguèt rapartida entre Maciac e Molompise.

Administracion 

 Davant la refòrma cantonala de 2014, aplicada en 2015, la comuna èra delh canton de Maciac (chapluòc); es ara delh canton de Sant Flor-1.

Demografia

Luòcs e monuments

Personalitats ligadas amb la comuna

Veire tanben

Ligams extèrnes

Nòtas e referéncias

Nòtas

Referéncias

Comuna d'Auvèrnhe (Occitània)
Comuna de Cantal